CELEX: 42011D0712
Language: hu
Date: 2011-06-10 00:00:00
Title: 2011/712/: A tagállamok kormányainak a Tanács keretében ülésező képviselői által elfogadott határozat ( 2011. június 10. ) a Tanács elnökségének az európai erdőkről szóló jogilag kötelező erejű megállapodás tagállami hatáskörbe tartozó rendelkezéseire irányuló tárgyalások tagállamok nevében történő folytatására való felhatalmazásáról

1.11.2011   
            
            
               HU
            
            
               Az Európai Unió Hivatalos Lapja
            
            
               L 285/1
            
         A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐI ÁLTAL ELFOGADOTT HATÁROZAT
   (2011. június 10.)
   a Tanács elnökségének az európai erdőkről szóló jogilag kötelező erejű megállapodás tagállami hatáskörbe tartozó rendelkezéseire irányuló tárgyalások tagállamok nevében történő folytatására való felhatalmazásáról
   (2011/712/EU)
   A TAGÁLLAMOK KORMÁNYAINAK A TANÁCS KERETÉBEN ÜLÉSEZŐ KÉPVISELŐI,
   mivel:
   
               (1)
            
            
               Az európai erdők védelmével foglalkozó, 2011. június 14. és 16. között Oslóban, Norvégiában megrendezendő hatodik miniszteri konferencián határozat elfogadására kerülhet sor az európai erdőkről szóló jogilag kötelező erejű megállapodásra irányuló tárgyalások megkezdéséről.
            
         
               (2)
            
            
               A Tanács elnökségét fel kell hatalmazni arra, hogy a tagállamok nevében tárgyalásokat folytasson az európai erdőkről szóló jogilag kötelező erejű megállapodásnak a tagállami hatáskörbe tartozó rendelkezéseiről,
            
         ELFOGADTÁK EZT A HATÁROZATOT:
   1. cikk
   (1)   A tagállamok kormányainak képviselői felhatalmazzák a Tanács elnökségét, hogy a tagállamok nevében, a hatáskörükbe tartozó kérdésekben és álláspontjuk alapján tárgyalásokat folytasson az európai erdőkről szóló jogilag kötelező erejű megállapodás rendelkezéseiről, abban az esetben, ha az európai erdők védelmével foglalkozó, 2011. június 14. és 16. között Oslóban, Norvégiában megrendezendő hatodik miniszteri konferencián a megállapodásra vonatkozó tárgyalások megkezdéséről szóló határozat elfogadására kerül sor.
   (2)   Az (1) bekezdés rendelkezései nem érintik a tagállamok azon jövőbeli határozatait, amelyek a hatáskörükbe tartozó kérdések vonatkozásában képviselőik kijelölésével kapcsolatosak.
   2. cikk
   (1)   A tárgyalásokat az e határozat függelékében meghatározott tárgyalási irányelvekkel összhangban kell lefolytatni.
   (2)   A tárgyalások célja a meglévő többoldalú erdészeti vonatkozású megállapodások és jogilag nem kötelező erejű eszközök tényleges értékűvé tétele, és mindeközben a költséghatékony végrehajtás biztosítása, valamint a további adminisztrációs terhek elkerülése. A tárgyalásokat a tagállamok kormányainak képviselői által kialakított tárgyalási álláspontoknak, valamint a gyakorlati megállapodásoknak megfelelően kell lefolytatni, úgy, hogy mind a tárgyalási álláspontok, mind a gyakorlati megállapodások konszenzussal kerülnek elfogadásra. A tárgyalásokat a tagállamok kormányainak az Európai Uniónak az európai erdőkről szóló jogilag kötelező erejű megállapodásra irányuló tárgyalásokon való részvételéről szóló tanácsi határozat 1. cikke (4) bekezdésében említett különbizottságban ülésező képviselőivel konzultálva kell lefolytatni. A Tanács elnöksége mindent megtesz az így kialakított álláspontok érvényesítése érdekében, és a kormányközi tárgyalóbizottság minden egyes ülését követően jelentést tesz a tagállamok kormányainak képviselői részére a tárgyalások előrehaladásáról.
   (3)   A tagállamok nevében eljáró elnökség a tárgyalási folyamat során szorosan együttműködik a Bizottsággal annak érdekében, hogy az Uniót és tagállamait egységesen képviseljék nemzetközi szinten.
   3. cikk
   Ennek a határozatnak a Tanács elnöksége a címzettje.
   
      Kelt Luxembourgban, 2011. június 10-én.
      
         
            az elnök
         
         FELLEGI T.